**Jamestown** je muzej na otvorenom u američkoj saveznoj državi - Virginia, na sjeveroistoku Sjedinjenih Američkih Država, organiziran na ostatcima prvog stalnog engleskog naselja na tlu Sjeverne Amerike.

Naselje je dobilo ime po engleskom kralju Jamesu I.

Geografske karakteristike
-------------------------

*Jamestown* leži na malom otoku, na rijeci James, 50 km od njena ušća u Zaljev Chesapeake, udaljen 96 km jugoistočno od glavnog grada Richmonda.

Historija
---------

*Jamestown* je osnovan 1607. trinaest godina prije Kolonije Plymouth u Massachusettsu. Za razliku od nje Koloniju Virginiju, osnovalo je londonsko dioničko društvo Virginia, koje se nadalo velikim profitima iz Novoga svijeta, a ne vjerski prognanici hodočasnici (pilgrimi).
Kompanija je u Ameriku poslala 104 kolonista u tri broda; Susan Constant, Godspeed i Discovery, oni su se usprkos velikih početnih teškoća uspjeli održati, i tako stvorili prvu trajnu englesku koloniju u Novome svijetu.

Od samog početka su kolonisti, koji su zapravo bili najamni radnici Kompanije Virginija imali brojne konflikte sa lokalnim Indijancima iz plemena Powhatan.
Odnosi su se poboljšali nakon epizode sa kapetanom Johnom Smithom, koga je od smrti spasila kći poglavice Wahunsunacocka - Pocahontas.

Dobri odnosi nisu potrajali previše dugo, jer su ih indijanci napali 22. marta 1622. i pobili 347 kolonista, a to je bilo trećina stanovnika.

Karta sa lokacijom *Jamestowna*
*Kolonija Jamestown* se od samog početka bavila uzgojem duhana, koji je to vrijeme bio jedini produkt koji se isplatilo prevoziti do Engleske i prodavati. Ali se broj njenih stanovnika, slabo povećavao - jer je Kompanija Virginia tražila od svakog useljenika da 7 godina radi za kompaniju, i tako otplati put do Amerike. Koloniji su falile i žene, zbog tog je kompanija ponudila, besplatnu plovidbu svakom kolonistu koji je sa sobom vodio djevojku spremnu za udaju.
*Jamestown* je poznat i kao prva kolonija, koja je 1619. kupila od neke holandske kompanije crne robove.

*Jamestown* je ipak nekako rastao i bio glavni grad Kolonije Virginija sve do 1698. kad je izgorila vijećnica, nakon tog je uprava kolonije preseljena u Williamsburg. Nakon tog je *Jamestown* polako napušten.

Muzej
-----

Danas je *Jamestown* veliki rekreacioni park, sa muzejom, u kom se nalaze rijetki artefakti iz orginalnog naselja i projeciraju filmovi.
Na otvorenom, posjetitelji parka mogu vidjeti i ući u replike tri jedrenjaka koji su doveli prve koloniste iz Engleske 1607. i obići restauriranu orginalnu utvrdu naselja, i posjetiti rekonstruirano indijansko selo plemena Powhatan.
Kroz park posjetitelje vode kostimirani vodiči, koji posjetiocima dočaravaju svakodnevni život kolonije u 17. vijeku.

Izvori
------

1. 1 2 3 4 5 6 7  „*History of Jamestown*" (engleski). Preservation Virginia. Arhivirano iz originala na datum 2009-03-23. Pristupljeno 10. 02. 2013.
2. 1 2 3 4  „*Jamestown Settlement*" (engleski). Jamestown-Yorktown Foundation. Pristupljeno 10. 02. 2013.

Vanjske veze
------------

***Jamestown, Virginia*** na Wikimedijinoj ostavi

* *History of Jamestown* Arhivirano 2009-03-23 na Wayback Machine-u ()
* *Jamestown Settlement* na portalu Jamestown-Yorktown Foundation ()